મંડળીમાં પટેલ રમેશભાઈ ભાણજીભાઈએ તા.૮-૧૧-૧૬ થી ૯-૧-૧૭ સુધી વેચાણ ક્લાર્ક તરીકે ફરજ નીભાવતા હતા. જેમના સમય દરમ્યાન સાગરદાણ, સાગર ઘી તેમજ સ્થાનીક દુધનુ કુલ રૂા.૧૧,૦૪,૯૮૩ નુ વેચાણ થયુ હતુ. જેમાં વેચાણ ક્લાર્ક રૂા.૭,૩૯,૪૬૦ જમા કરાવ્યા હતા. જ્યારે રૂા.૩,૬૫,૫૨૩ બાકીના જમા નહી કરાવી રોજમેળમાં વેચાણ ક્લાર્કના ખાતે ઉધાર્યા છે. જે સંદર્ભે વેચાણ ક્લાર્કે ઓડીટર સમક્ષ નિવેદન આપ્યુ છેકે, મંત્રીના કહેવાથી કામગીરી સંભાળતો હતો. જેમાં રૂા.૪૧,૦૦૦ મંત્રીને આપ્યા છે. હાલમાં નાણાં ભરી શકુ તેમ નથી. કોર્ટમાં કેસ થાય ત્યારે રકમ ભરવા સંમત છીએ. વેચાણ ક્લાર્કની ઉચાપત સામે વ્યવસ્થાપક કમીટી દ્વારા કોઈ પગલા ભરવામાં આવ્યા નહોતા અને એકબીજાની ગેરરીતી છાવરવામાં આવી હતી.